DIE VITA FAKTOR nou beskikbaar | Rachelle Du Bois
DIE VITA FAKTOR nou beskikbaar
Marcus de Virtus voer 'n rustige bestaan as 'n suksesvolle kunstenaar op die dorpie Duiwelspiek in die ooste van Mpumalanga. Op 'n dag ry 'n taxi hom raak in die straat voor sy ateljee. Wanneer hy sy bewussyn in die hospitaal herwin, ontdek hy tot sy skok en ontsteltenis dat hy oor die vermoë beskik om onsigbaar te raak. Nog vreemde dinge gebeur met hom.
Daar is 'n misterieuse vrou by sy bed met opvallende oë wat net soos syne lyk. Amandelvormige viooltjieblou oë. Presies nes syne. Wie is hierdie vrou met haar goue hare en geheimsinnige optrede? Sy oorreed hom om saam met haar te gaan. Sy neem hom op 'n reis wat sy lewe handomkeer verander.
Die Vita Faktor neem oor en Marcus bevind homself meteens in twee wêrelde. Hy is nie meer seker wie of wat hy is nie. Sy alleen kan die raaisel van die Vita Faktor ontsluit, en hy moet haar noodgedwonge volg om 'n verklaring te vind vir die skokkende en ontstellende gebeure wat sy lewe oorgeneem het.
Is hy van sy sinne beroof of is daar waarlik iets meer, iets buite hierdie oomblik, asemteug, plek en tyd?
Die eerste kommentaar op DIE VITA FAKTOR. Ek het die proef kopie aan drie lesers gegee en hierdie is hul mening:
Ek het onlangs Rachelle du Bois se heerlike debuut-fantasieverhaal, Die Vita Faktor, wat deur Thompson Boekdrukkery uitgegee word, gelees en baie geniet. Die skryfster se verbeelding ken geen perke nie en sy gaan so gemaklik met die genre om dat mens sou dink sy is 'n ou hand as dit by die skryf van fantasie kom. Dis 'n voorreg om 'n fantasieverhaal in Afrikaans te kan lees en ek hoop die skryfster kry die ondersteuning én erkenning wat sy verdien. Ek glo sy gaan 'n hele klomp aanhangers werf. Ek is ook verheug om te verneem dat Die Vita Faktor die eerste boek in 'n reeks is. Ek gaan beslis op die uitkyk wees vir die daaropvolgende boeke ook.
"Baie dankie vir die lees van die boek. Dis anders maar tog baie interessant! Iets ongewoon en anders as die normale. Het die boek werklik geniet!" skryf Sanet Horn Rautenbach
"Dis 'n vreeslike oulike boek en ek het dit baie geniet. Dit lees so maklik en ek kan dit hartlik aanbeveel," is die mening van Suzette Grové
Afrifiksie is 'n Afrikaanse webwerf en hulle konsentreer spesifiek op die bevordering Afrikaanse wetenskapfiksie en fantasie. Gaan loer gerus by hulle in.
Gaan lees solank die lusmaker hier: http://afrifiksie.com/lusmaker-die-vita-faktor.
Thompsons Boekdrukkery gee die boek uit en jy kan hulle hier besoek:
This entry was posted on January 17, 2016, in Uncategorized, Wetenskapfiksie. Bookmark the permalink.	Leave a comment